b'\n_START_ARTICLE_\nRotor z reaktivnim motorjem\n_START_PARAGRAPH_\nRotor z reaktivnim motorjem (angle\xc5\xa1ko: tip jet) je na\xc4\x8din pogona helikopterja, pri katerem so reaktivni motorji name\xc5\xa1\xc4\x8deni na koncih kraka rotorja. Motorji proizvajajo potisk in s tem vrtijo rotor, ki potem proizvaja aerodinami\xc4\x8dni vzgon._NEWLINE_Mo\xc5\xbena je tudi uporaba stisnjenega zraka, ki ga je proizvajal lo\xc4\x8deni motor. Drugi so uporabljali dodatno zgorevanje v kombinaciji s stisnjenim zrakom. Nekateri so uporabljali potisno cev, raketni motor na vodikov peroksid ali pa konvencionalni reaktivni motor._NEWLINE_Ta na\xc4\x8din ne potrebuje pogonske gredi, zato ni obra\xc4\x8dalnega navora na trupu in ni potrebe po repnem rotorju._NEWLINE_Nekateri monokopterji imajo samo en krak z motorjem na koncu._NEWLINE_Italijanski in\xc5\xbeenir V.Isaaco je zgradil\xc2\xa0\xc2\xbbHelicogyre\xc2\xab\xc2\xa0v 1920ih, ki je uporabljal batne motorje na koncih rotirajo\xc4\x8dega krila in sklepal, da bi jih lahko nadomestili reaktivni motorji._NEWLINE_Med 2. Svetovno vojno je Friedrich von Doblhoff predlagal helikopter, ki bi ga poganjala potisna cev. Prvi tak helikopter je bil WNF 342 V1 leta 1943. Po vojni je ta helikopter padel v roke Ameri\xc4\x8danom. Potem se je Dolbhoff pridru\xc5\xbeil podjetju McDonnell Douglas, ki je potem zgradil McDonnell XV-1. In\xc5\xbeenir August Stephan, ki je zgradil motorje se je pridru\xc5\xbeil britanski firmi Fairey Aviation, ki je razvila Fairey Jet Gyrodyne in Fairey Rotodyne, ki so poletela leta 1954 in 1957._NEWLINE_In\xc5\xbeenir Eugene Michael Gluhareff je bil tudi eden izmed pionirjev na teh zrakoplovih._NEWLINE_V primeru odpovedi motorja, je zaradi ve\xc4\x8dje te\xc5\xbee motorja na koncih rotorjev ve\xc4\x8dja inercija, kar olaj\xc5\xa1a avtorotacijo. Je pa tudi hkrati ve\xc4\x8dji zra\xc4\x8dni upor, ki pove\xc4\x8da hitrost padanja in je zato potrebno izvesti avtorotacijo v pravilnem trenutku.'